PYLON คาดกำไร Q4/61 ดีสุดในรอบปีนี้แนะซื้อเป้า 7.35 บาท
PYLON: คาดกำไร Q4/61 ดีสุดในรอบปีนี้แนะซื้อเป้า 7.35 บาท
27 พ.ย. 2561

บล.ดีบีเอส วิคเคอร์ส ระบุในบทวิเคราะห์วันนี้(27พ.ย.) ว่า บริษัท ไพลอน จำกัด (มหาชน) หรือ PYLON นายชเนศวร์ แสงอารยะกุล กรรมการผู้จัดการใหญ่ PYLON กล่าวว่าแนวโน้มผลการดำเนินงานในไตรมาส 4/61 จะเป็นไตรมาสที่มีการเติบโตสูงสุด เนื่องจากเริ่มดำเนินงานได้เต็มที่ในงานที่ได้รับมาก่อนหน้านี้ รวมถึงงานที่เลื่อนออกมา เช่น โครงการรถไฟฟ้าสายสีเหลือง
ปัจจุบันมี Backlog 900 ล้านบาท จะรับรู้รายได้ใน 4Q61 ราว 400-450 ล้านบาท แนวโน้มปี 62 ไปได้ดี เพราะมีงานโครงการขนาดใหญ่เข้ามาต่อเนื่อง เช่น โครงการรถไฟเชื่อม 3 สนามบิน มูลค่า 2.5 แสนล้านบาท และยังมีการขยายสนามบินอู่ตะเภา ทางด่วนและรถไฟฟ้าสายต่างๆในเขตกรุงเทพ (ที่มา : อินโฟเควสท์)